[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 24.4.2007

COM(2007) 208 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ

Τεχνική προσαρμογή του δημοσιονομικού πλαισίου για το 2008 σε συνάρτηση με την εξέλιξη του ΑΕΕ (Σημείο 16 της διοργανικής συμφωνίας της 17ης Μαΐου 2006 σχετικά με τη δημοσιονομική πειθαρχία και τη χρηστή δημοσιονομική διαχείριση)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ

Τεχνική προσαρμογή του δημοσιονομικού πλαισίου για το 2008 σε συνάρτηση με την εξέλιξη του ΑΕΕ (Σημείο 16 της διοργανικής συμφωνίας της 17ης Μαΐου 2006 σχετικά με τη δημοσιονομική πειθαρχία και τη χρηστή δημοσιονομική διαχείριση)

εισαγωγη

Η διοργανική συμφωνία της 17ης Μαΐου 2006 σχετικά με τη δημοσιονομική πειθαρχία και τη χρηστή δημοσιονομική διαχείριση (ΕΕ C 139 της 14/06/2006, σ. 1) περιλαμβάνει τον πίνακα του δημοσιονομικού πλαισίου της ΕΕ-27 για την περίοδο 2007-2013, εκφρασμένο σε τιμές του 2004 (Πίνακας 1).

Στο σημείο 16 της διοργανικής συμφωνίας ορίζεται ότι η Επιτροπή προβαίνει κάθε έτος, πριν από τη διαδικασία του προϋπολογισμού του οικονομικού έτους ν+1, στην τεχνική προσαρμογή του δημοσιονομικού πλαισίου σε συνάρτηση με την εξέλιξη του ακαθάριστου εθνικού εισοδήματος (ΑΕΕ) της ΕΕ και των τιμών. Η εξέλιξη του ΑΕΕ έχει ενημερωθεί με τις τελευταίες διαθέσιμες οικονομικές προβλέψεις.

Σε ό,τι αφορά τις τιμές, η διοργανική συμφωνία (σημείο 16) προβλέπει τώρα σταθερό αποπληθωριστή 2% για όλες τις δαπάνες, ο οποίος είχε ήδη εφαρμοστεί για την τεχνική προσαρμογή για το 2007 (βλέπε COM(2006) 327 της 22/06/2006). Επομένως, με την παρούσα προσαρμογή δεν τροποποιούνται οι τιμές, εφόσον τα ανώτατα όρια των δαπανών σε τρέχουσες τιμές για όλη την περίοδο 2007-2013 ήταν ήδη διαθέσιμα από το περασμένο έτος.

Η παρούσα ανακοίνωση αποβλέπει στην υποβολή στην αρμόδια για τον προϋπολογισμό αρχή του αποτελέσματος αυτής της τεχνικής προσαρμογής (ΕΕ-27) για το 2008.

λεπτομερειες προσαρμογης του πινακα του δημοσιονομικου πλαισιου (πινακες 1-2)

Στον πίνακα 1 εμφαίνεται το δημοσιονομικό πλαίσιο για την ΕΕ-27 όπως έχει εγκριθεί στη διοργανική συμφωνία, δηλ. σε τιμές του 2004.

Στον πίνακα 2 εμφαίνεται το δημοσιονομικό πλαίσιο για την ΕΕ-27 προσαρμοσμένο για το 2008 (δηλ. σε τρέχουσες τιμές, χωρίς τροποποιήσεις σε σύγκριση με την προσαρμογή του περασμένου έτους, βλ. COM(2006) 327 της 22/06/2006, εκτός από το γεγονός ότι το δημοσιονομικό πλαίσιο που εκφράζεται ως ποσοστό του ΑΕΕ έχει ενημερωθεί με τις τελευταίες διαθέσιμες οικονομικές προβλέψεις).

Συνολικά στοιχεία για το ΑΕΕ

Σύμφωνα με τις τελευταίες διαθέσιμες προβλέψεις, το ΑΕΕ για το 2008 καθορίζεται σε 12 454 δισεκατομμύρια ευρώ σε τρέχουσες τιμές για την ΕΕ-27 (και σε 11 941 δισεκατομμύρια ευρώ για το 2007).

Για τα επόμενα έτη (2009-2013) το ΑΕΕ για την ΕΕ-27 υπολογίστηκε με βάση τις εσωτερικές προβλέψεις της Επιτροπής για το μέσο ετήσιο συντελεστή ανάπτυξης σε πραγματικές τιμές. Αυτές οι προβλέψεις είναι ενδεικτικές και θα ενημερώνονται ετησίως με βάση τις τελευταίες διαθέσιμες οικονομικές προβλέψεις.

Κύρια αποτελέσματα της τεχνικής προσαρμογής του δημοσιονομικού πλαισίου για το 2008 (EΕ-27)

Το συνολικό ανώτατο όριο των πιστώσεων αναλήψεων υποχρεώσεων για το 2008, (131 487 εκατομμύρια ευρώ) ισοδυναμεί με 1,06 % του ΑΕΕ.

Το συνολικό ανώτατο όριο που αφορά τις πιστώσεις πληρωμών (129 481 εκατομμύρια ευρώ) ισοδυναμεί με το 1,04 % του ΑΕΕ. Με βάση τις τελευταίες οικονομικές προβλέψεις, αυτό αφήνει κάποιο περιθώριο κάτω από το ανώτατο όριο 1,24% των ιδίων πόρων που ανέρχεται σε 24 949 εκατομμύρια ευρώ (0,20% του ΑΕΕ για την ΕΕ-27).

Αλλα στοιχεια που συνδεονται με την τεχνικη προσαρμογη

Τομέας 5 (Διοίκηση)

Όσον αφορά τον τομέα 5, σε μία υποσημείωση του πίνακα του δημοσιονομικού πλαισίου διευκρινίζεται ότι τα ποσά για δαπάνες συντάξεων που έχουν ληφθεί υπόψη κάτω από το ανώτατο όριο του εν λόγω τομέα υπολογίζονται καθαρά αφού αφαιρεθούν οι εισφορές του προσωπικού στο συνταξιοδοτικό σύστημα εντός του ορίου των 500 εκατομμυρίων ευρώ (σε τιμές 2004), για την περίοδο 2007-2013. Αυτή η διάταξη πρέπει να ερμηνευθεί ως επιβάλλουσα διπλό όριο στα ποσά που προέρχονται από μείωση δαπανών συντάξεων για την εφαρμογή του ανωτάτου ορίου αυτού του τομέα :

- Κάθε έτος, το ποσό αυτό δεν μπορεί να υπερβαίνει τις εισφορές που είναι εγγεγραμμένες στα έσοδα του προϋπολογισμού.

- Το σύνολο των μειώσεων αυτών κατά την περίοδο 2007-2013 δεν μπορεί να υπερβεί τα 500 εκατομμύρια ευρώ σε τιμές 2004, ήτοι 71,4 εκατομμύρια ευρώ κατά ετήσιο μέσο όρο (77,3 εκατομμύρια ευρώ σε τιμές 2008).

Η επαναληπτική φύση των διοικητικών δαπανών επιβάλλει την ετήσια έγκριση του χαμηλότερου ορίου για να αποφευχθεί η χρησιμοποίηση, στην αρχή της χρονικής περιόδου, περιθωρίου το οποίο δεν θα ήταν πλέον συνολικά διαθέσιμο αργότερα. Για το 2008 το ποσό που πρέπει να αφαιρεθεί ανέρχεται σε 77,3 εκατομμύρια ευρώ σε τρέχουσες τιμές.

Δαπάνες εκτός του δημοσιονομικού πλαισίου 2007-2013

Προβλέπονται ορισμένα μέσα εκτός των ανωτάτων ορίων των δαπανών που συμφωνήθηκαν στο δημοσιονομικό πλαίσιο 2007-2013. Αυτά τα μέσα δίνουν τη δυνατότητα ταχείας αντίδρασης σε εξαιρετικές ή απρόβλεπτες περιστάσεις, και προσφέρουν εντός ορισμένων ορίων κάποια ευελιξία πέραν των συμφωνηθέντων ανωτάτων ορίων των δαπανών :

- το αποθεματικό επείγουσας βοήθειας , από το οποίο μπορεί να αποδεσμευθεί ανώτατο ποσό 221 εκατομμυρίων ευρώ ετησίως σε τιμές του 2004, ή 239,2 εκατομμυρίων ευρώ το 2008 σε τρέχουσες τιμές (1 744 εκατομμύρια ευρώ για όλη την περίοδο σε τρέχουσες τιμές)·

- το Tαμείο Αλληλεγγύης της ΕΕ , του οποίου το ανώτατο ετήσιο ποσό σε τρέχουσες τιμές είναι 1 δισεκατομμύριο ευρώ·

- το μέσο ευελιξίας , με μέγιστο ανώτατο ποσό σε τρέχουσες τιμές 200 εκατομμυρίων ευρώ ετησίως, συν την αναλογία των μη χρησιμοποιηθέντων ετησίων ποσών των ετών 2005, 2006 και 2007, τα οποία μπορούν να μεταφερθούν στο έτος 2008.

Επιπλέον, θα είναι δυνατό να αποδεσμεύεται ανώτατο ποσό 500 εκατομμυρίων ευρώ ετησίως σε τρέχουσες τιμές για το Ευρωπαϊκό Ταμείο προσαρμογής στην Παγκοσμιοποίηση (ΕΤΠ) με την ανάληψη ποσών από τα υπάρχοντα περιθώρια κάτω από το συνολικό ανώτατο όριο των πιστώσεων αναλήψεων υποχρεώσεων του προηγούμενου έτους, και/ή από τις ακυρωθείσες αναλήψεις υποχρεώσεων από τα προηγούμενα δύο έτη (με εξαίρεση εκείνων που αφορούν τον τομέα 1β). Για το έτος 2008, πληρούνται οι όροι για την εγγραφή του ποσού των 500 εκατομμυρίων ευρώ στον προϋπολογισμό.

Πραξεις εκτος προϋπολογισμου και ιδιοι ποροι

Το τέταρτο εδάφιο του σημείου 11 της διοργανικής συμφωνίας προβλέπει ότι οι πληροφορίες που αφορούν πράξεις που δεν περιλαμβάνονται στον γενικό προϋπολογισμό και η προβλέψιμη εξέλιξη των διαφόρων κατηγοριών ιδίων πόρων ορίζονται, ενδεικτικά, σε πίνακες και ενημερώνονται κάθε έτος όταν γίνεται η τεχνική προσαρμογή του δημοσιονομικού πλαισίου.

Στους συνημμένους πίνακες 3.1 έως 3.2 περιλαμβάνονται αυτές οι ενημερωμένες πληροφορίες βάσει των πλέον πρόσφατων διαθέσιμων εκτιμήσεων. Αφορούν το Ευρωπαϊκό Ταμείο Ανάπτυξης (ΕΤΑ) και τη διάρθρωση των ιδίων πόρων.

ΠΑΡΑΡΤΗΜΑΤΑ

ΠΙΝΑΚΑΣ 1: ΔΗΜΟΣΙΟΝΟΜΙΚΟ ΠΛΑΙΣΙΟ 2007-2013

[pic]

ΠΙΝΑΚΑΣ 2: ΔΗΜΟΣΙΟΝΟΜΙΚΟ ΠΛΑΙΣΙΟ (ΕΕ-27) ΠΡΟΣΑΡΜΟΣΜΕΝΟ ΓΙΑ ΤΟ 2008

[pic]

ΠΙΝΑΚΑΣ 3: ΕΝΔΕΙΚΤΙΚΟ ΠΡΟΓΡΑΜΜΑ ΔΑΠΑΝΩΝ ΠΟΥ ΔΕΝ ΕΧΟΥΝ ΕΓΓΡΑΦΕΙ ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΚΑΙ ΕΝΔΕΙΚΤΙΚΗ ΕΞΕΛΙΞΗ ΤΩΝ ΔΙΑΦΟΡΩΝ ΙΔΙΩΝ ΠΟΡΩΝ

[pic]